Flyet ble produsert av Northrop på en norsk spesifikasjon som patrulje- og bombefly. Det norske forsvaret bestilte 24 fly 12. mars 1940. Produksjonen begynte i august, og i desember rullet det første flyet av samlebåndet. De første flytestene begynte 22. desember 1940 ved Lake Elsinore i California. Kontrakten hadde stipulert at første levering skulle finne sted i august, men leveringsproblemer av motorer og flottører hadde utsatt leveringen til februar 1941.